**Erezie de mătase**

*Costel Zăgan*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Bijuterie-înrourată de carne şi de foc

cu sânii de zăpadă şi coapse de smarald

numai lângă stele ai mai avea un loc

icoană pentru care în zeci de iaduri ard

Cu sânii de zăpadă şi coapse de smarald

chiar astăzi frumuseţea e un atac de cord

în apele iubirii ca un copil mă scald

ca noaptea mea cu ziua să fie iar de-acord

Doamne frumuseţea e un atac de cord

şi numai printre stele am mai avea noi loc

când sânii tăi iubito mi-arată Polul Nord

bijuterie-înrourată de carne şi de foc

Cu sânii de zăpadă şi coapse de smarald

cu flori de tei să ningă şi-n cer să fie cald

Costel Zăgan, CEZEISME II